A luz electrica, l'augua corrient, una cocineta economica... tot le ye curioso y le truca l'atención quan arriba ta o piset en Uesca. En a ciudat encara treballará bells anyos mas, dica que mas por os fillos que por ell mesmo, le descubrirán que existe una cosa que en dicen a chubilación. A versátil y sufierta mentalidat d'un «montanyés», pa quí totz es oficios es sabeba fer (dende ferrar a retellar, dende fer lenya a cazar u ir pastor), pareix que le fa de mas mal adaptar-se a la vida en a Ciudat de zaguerías d'os anyos 60 de cómo s'heba ell pensau. Como razona Sinyó Ferrer, puede estar que un árbol viello trasplantau no torne a enradigar.